SET เสี่ยงอ่อนตัว กังวล “โควิด” ระบาดหลายพท. จับตาแนวรับ 1,416 จุด
SET เสี่ยงอ่อนตัว กังวล "โควิด" ระบาดหลายพท. จับตาแนวรับ 1,416 จุด
SET เสี่ยงอ่อนตัว กังวล "โควิด" ระบาดหลายพท. จับตาแนวรับ 1,416 จุด
23 ธ.ค. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้มีโอกาสอ่อนตัวลง จากความกังวลการกลายพันธุ์ของไวรัสโควิด-19 ที่ไม่รู้จะรักษาได้หรือเปล่า และใกล้ถึงวันหยุดยาวของต่างชาติทำให้เชื่อว่าจะไม่มีการเพิ่ม Position รวมถึงประธานาธิบดีโดนัลด์ ทรัมป์ แห่งสหรัฐ ยังไม่ยอมลงนามมาตรการกระตุ้นเศรษฐกิจวงเงิน 9 แสนล้านดอลลาร์เพื่อเยียวยาผลกระทบจากการแพร่ระบาดของไวรัสโควิด-19 ซึ่งก็ต้องจับตาดู”ทรัมป์”จะดำเนินการอย่างไร
สำหรับเรื่องอังกฤษจะแยกตัวออกจากสหภาพยุโรป (Brexit) เริ่มมีทางออกมากขึ้น อย่างไรก็ดี สถานการณ์การแพร่ระบาดไวรัสโควิด-19 ในประเทศยังไม่หยุดการแพร่ระบาดทำให้สร้างความกังวล ส่งผลให้เมื่อราคาหุ้นปรับตัวขึ้นไปแรงคนก็จะหาจังหวะขาย ดังนั้นการปรับขึ้นของตลาดจึงมีจำกัด และจะต้องจับตาแรงซื้อของนักลงทุนต่างชาติด้วย ถ้าถึงช่วงวันหยุดของต่างชาติแล้วจะยังมีแรงซื้อเข้ามาหรือไม่
นอกจากนี้ วันนี้ให้ติดตามผลการประชุมคณะกรรมการนโยบายการเงิน (กนง.) ซึ่งก็คาดว่าจะคงอัตราดอกเบี้ยนโยบาย พร้อมเล็งหุ้นที่ปรับตัวลงน่าจะมาจากหุ้นในกลุ่มน้ำมัน, กลุ่มท่องเที่ยว เพราะไวรัสโควิด-19 สายพันธุ์ใหม่คนจะกลัว จึงทำให้ตลาดฯน่าจะมีความผันผวนมาก ที่ผ่านมากองทุนก็ขายออกมามาก
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ พร้อมให้แนวรับ 1,416-1,403 จุด ส่วนแนวต้าน 1,434-1,440 จุด